এত বিশাল বাজেট সম্পূর্ণ ব্যক্তি উদ্যোগে কিভাবে সম্ভব হয়েছে জানতে চাইলে বলেন, ‘আমার ফার্মে লেয়ার মুরগি আছে ৪৫ হাজার। প্রতিদিন ডিম বিক্রি করে আয় হচ্ছে গড়ে প্রায় দেড় লক্ষ টাকা। তাছাড়া মুরগি খাদ্যের এজেন্ট হিসাবে সারা দেশে আমার অবস্থান ২য়। কোম্পানী থেকে পুরস্কার স্বরুপ বড় অংকের টাকা উপহার পেয়েছি। এভাবে ধাপে ধাপে সফলতার আশায় এগিয়ে যাচ্ছি। নিজস্ব মেধায় প্রতিষ্টিত এ প্লান্ট পুরোপুরি সফল এবং বাণিজ্যিক বাজারজাত করার পর নতুন আরেকটি প্লান্টের কাজ শুরু করার পরিকল্পনা রয়েছে। তা হচ্ছে প্লান্টে ব্যবহৃত বিষ্ঠাকে জৈব সার হিসাবে পরিণত করা। আমার দৃঢ় বিশ্বাস এতেও আমি সফল হব। বর্তমানে সর্বত্রই জৈব সারের প্রচুর চাহিদা রয়েছে’।